محمد أبرهون

محمد أبرهون، تولد ف 3 ماي 1989 ف تطوان ؤ مات ف 2 دجنبر 2020 ف تركيا، كان كوايري مغريبي.

 حياتو 
ملي كان معا شايكور ريزسپور، أبرهون لقاو عندو كونسير د لمعدة مورما حس براسو عيان قبل من لماتش ضد طرابزون سپور ف فبراير 2020. ف لخر ديال لموسم طلقاتو لفرقة، والاكين بقا كياخد دعم لمادي من عندهوم بسباب لحالة ديالو. توفا أبرهون ف 2 دجنبر 2020 بسباب هاد لمرض، ؤ ف عمرو 31 عام.

 لكاريير معا لفراقي 
تكون ف لفرقة د مدينتو، لمغريب تطواني، ؤ مشا مسلف ف 2010 لشباب ريف لحسيمة حيت ماكانش كيلعب أساسي. عاود رجع موراها لتطوان ف لموسم 2010-2011 ؤلعب فيه تسعود د لماتشات. لموسم لي موراه، 2011-2012، لعبو كامل أساسي حدا مرتضى فال ؤ لخر داو لبوطولا لمرة لولا ف تاريخ لفرقة.

أبرهون مشا لفرقة لبرتغالية موريرينسي ف 2017. لعب أول ماتش ديالو ف 30 يوليوز 2017 ف لكاس ضد ديسپورتيڤو أفيس. شهر لي موراه، أبرهون لعب ماتش ديالو لول ف لبوطولة ليݣا نوس ضد ڤيطوريا سيطوبال. ف 10 شتنبر 2017، ماركا بيت براس ضد إستوريل ف أول ربحة ديال لفرقة ف لبوطولة.

ف لميركاطو د شتوة 2019، أبرهون سنا معا لفرقة تركية شايكور ريزسپور. يوماين مورما جا، لعب أول ماتش ديالو ف سوپر ليݣ ضد قاسيم باشا. ف 8 أبريل، ماركا أبرهوم بيت لول ديالو ف لبوطولة والاكين فرقتو خسرات ب7 ل 2 ضد بيشيكطاش.

 لكاريير معا لمونتخاب 
تختار أبرهون لأول مرة ف لمونتخاب لؤلمپي ف 2010، ؤ وصل ل فينال ديال لبطولة د إفريقيا قل من 23 عام ف 2011، و أهل لمغريب للألعاب لأولمپية د 2012.
 جوايز 
 معا لفراقي 
  لمغريب تطواني
 بوطولا 1: 12-2011، 14-2013

 معا لمونتخاب 
  لمغريب قل من 23 عام
 بطولة د إفريقيا قل من 23 عام: تاني ف 2011

 مصادر 

تصنيف:كوايري مغريبي
تصنيف:بيوغرافيا د رجال
تصنيف:زيادة 1989
تصنيف:وفيات 2020
تصنيف:مقالات فيها مصدر و 3000 بايت
تصنيف:ناس تزادو ف تطوان
تصنيف:ناس د تطوان